Džamija Ali-paše Rizvanbegovića
<s>Džamija Ali-paše Rizvanbegovića je džamija koja se nalazi u mjestu Buna pokraj Mostara.</s>

<s>Povijest 
Od svih vakufa hercegovačkog vezira Ali-paše Rizvanbegovića, ostala je sama džamija na Buna, sagrađena nekoliko stotina metara od mjesta na kojem je Ali-paša imao svoj ljetnikovac.</s><s>Džamija je situirana na Buni, na desnoj obali rijeke, zapadno od puta kojim se dolazi iz Mostara.</s><s>Izgrađena je 1848. godine na zemlji porodice Ćemalović.</s><s>Zemljište je Ćemalovićima, staroj bunskoj porodici, oduzeto jer su stali uz pokret Husein-kapetana Gradaščevića i bili protiv Ali-paše.</s>

<s>Džamija je malih dimenzija i smatra se najmanjom i najmlađom džamijom pod kupolom u Hercegovini od svih sagrađenih u osmanskom periodu.</s><s>Objekt je to osnove 8x7,5 metara, zidan tesanim kamenom i nadsvođen jednom velikom kupolom i tri male iznad ulaza.</s><s>Uz džamiju je i osmougaona munara visoka blizu 18 metara.</s><s>Dva prateća objekta datiraju još od vremena prve gradnje džamije.</s>

<s>Džamija je više puta rušena i obnavljana, a nije pošteđena ni tijekom rata u Bosni i Hercegovini, kada je 1993. godine porušena.</s>

<s>Naime, 15. avgusta 1993. godine pripadnici HVO-a, koji su još ranije okupirali Bunu, zarobili su imama ove džamije Mušana ef.</s><s>Bećirevića i tom prilikom teško ga maltretirali.</s><s>Prisiljavali su ga da pred njima klanja, a potom su ga zaklali u džamiji Ali-paše Rizvanbegovića, i to naočigled više njegovih prestravljenih i bespomoćnih sugrađana.</s><s>Potom su zapalili džamiju i obližnju imamsku kuću.</s><s>Džamija je do temelja srušena, a na mjestu gdje se nalazila napravili su veliku rupu, kako bi se  uklonio svaki znak njezinog postojanja.</s><s>Posmrtni ostaci ef.</s><s>Bećirevića pronađeni su tek mnogo godina kasnije u blizini džamije.</s>

<s>U avgustu 2007. godine, 14 godina nakon strašnog zločina, u prisustvu više stotina mještana i vjernika sa područja Mostara i Hercegovine položen je kamen temeljac za obnovu džamije Ali-paše Rizvanbegovića.</s><s>Kamen temeljac su zajedno položili tadašnji reis-ul-ulema Mustafa ef.</s><s>Cerić, tadašnji mostarski muftija Seid ef.</s><s>Smajkić, gradonačelnik Mostara Ljubo Bešlić, bivši ministar prostornog uređenja Federacije BiH Salko Obhodžaš i šejh Halil Brzina.</s>

<s>Godinu dana kasnije, džamija je obnovljena u izvornom izgledu.</s><s>Uz džamiju su rekonstruirana i dva pomoćna objekta: zgrada mekteba i imamskog stana.</s>

<s>Izvori</s>

<s>Vanjske povezice 
Džamija Ali-paše Rizvanbegovića na Buni: Građevina koja nosi ime jednog od najvažnijih Hercegovaca</s>

<s>Džamije u Bosni i Hercegovini
Nacionalni spomenici u Mostaru</s>

